Diari Oficial de la Generalitat Valenciana


Sumari del DOGV 7836, del 25-07-2016 (2016/5349)

RESOLUCIÓ de 29 de juny de 2016, de la presidència, per la qual es dóna publicitat a la relació de llocs de treball de la dita entitat.
---------------------------------------------------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/5349


Data del document
:   29-06-2016

Organisme emissor
:   Consorci Espacial València

Tipus de document
:   Resolució

Descriptors 

:   * personal
    * concurs administratiu

RESOLUCIÓ de 29 de juny de 2016, de la presidència, per la qual es dóna publicitat a la relació de llocs de treball de la dita entitat.  
 [2016/5349]  
Els Estatuts del Consorci Espacial Valencià, aprovats per Acord de 12 de març de 2010, del Consell (DOCV 6227, 16.03.2010), atribuïxen a la seua Junta de Govern diferents competències en relació amb la seua gestió ordinària.  
Reunida la Junta de Govern del Consorci Espacial Valencià, en data 23 de febrer de 2016, entre altres acords va ser aprovada la modificació de la relació de llocs de treball de la dita entitat, condicionada a la recepció del corresponent informe favorable de la Conselleria d'Hisenda i Model Econòmic, en compliment de l'article 31 de la Llei 11/2015, de 29 de desembre, de Pressupostos de la Generalitat per a l'exercici 2016 (DOCV 7689, 31.12.2015), i el canvi de denominació de gerent a director gerent, assumint amb esta denominació totes les funcions, responsabilitats, obligacions i delegacions del lloc de treball de gerent, passades, presents i futures.  
  
En virtut d'això, i una vegada rebut el mencionat informe favorable de la Conselleria d'Hisenda i Model Econòmic, esta presidència resol:  
  
  
Primer  
Donar publicitat, a través de la inserció en el Diari Oficial de la Comunitat Valenciana, de la relació de llocs de treball del Consorci Espacial Valencià, com a annex a esta resolució, aprovada per la seua Junta de Govern en la sessió de 23 de febrer de 2016.  
  
Contra esta resolució, que esgota la via administrativa, els interessats podran interposar un recurs contenciós administratiu en el termini de dos mesos, a comptar des de l'endemà de la seua publicació, davant de la Sala del Contenciosa Administrativa del Tribunal Superior de Justícia de la Comunitat Valenciana, d'acord amb els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant del mateix òrgan en el termini d'un mes, comptat en els termes ja referits, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que puguen interposar-ne qualsevol altre que consideren oportú.  
  
  
València, 29 de juny de 2016.- El conseller d'Educació, Investigació, Cultura i Esport i president del Consorci Espacial Valencià: Vicent Marzà Ibáñez.  
  
  
  
ANNEX  
Relació de llocs de treball del Consorci Espacial Valencià  
  
Denominació Grup classificació professional Retribucions complementàries Sistema de provisió Naturalesa  
Director gerent A1 28E050 LD Laboral  
Unitat de suport administratiu C1 20E026 Concurs Laboral